**Lisa 2**

Hankelepingu projekt

TÖÖVÕTULEPING nr \_\_\_\_\_\_

Kadrinas \_\_\_\_\_\_\_\_\_\_\_\_ 2018

**Kadrina Vallavalitusus**, edaspidi lepingus nimetatud tellija, \_\_\_\_\_\_\_\_\_\_\_\_\_\_\_\_\_\_ isikus, ühelt poolt ja \_\_\_\_\_\_\_\_\_\_\_\_\_\_\_\_\_\_\_\_, edaspidi nimetatud töövõtja, \_\_\_\_\_\_\_\_\_\_\_\_\_\_\_\_\_\_\_\_\_\_\_ isikus, teiselt poolt, sõlmisid töövõtulepingu, edaspidi nimetatud lepingu järgnevas:

1. **Lepingu ese**
	1. Käesoleva lepingu ese on Kadrina vallalehe Kodukant (edaspidi vallalehe) küljendamine, trükkimine ja levitamine poolte kokkulepitud tingimustel hinnaga \_\_\_\_\_\_\_ eurot vallalehe ühe numbri eest (koos käibemaksuga).
	2. Vallalehe maht on 4 lehekülge, lehekülje formaat on A3 ja neljavärvitrükk. 80 g offsettpaber. Vajadusel võib poolte kokkuleppel täiendava tasu eest mahtu suurendada.
	3. Vallaleht ilmub iseseisva väljaandena.
2. **Töövõtja kohustused**
	1. Töövõtja kohustub lepingu kehtivuse jooksul alates 01.11.2018 kuni 31.12.2021 küljendama, trükkima ja viima vallalehte Omniva jaotuspunkti üks kord kuus (11 korda aastas), iga kuu 18ndal kuupäeval. Vajadusel võib ilmumisaega poolte kokkuleppel muuta. Juhul, kui nimetatud päev on riiklik püha, siis tellijaga kokkulepitud tööpäeval.
	2. Töövõtt hõlmab vallalehe kujundust, keelekorrektuuri, ajalehe küljendamist, trükkimist, ja kannet punktis 2.3. märgitud sihtpunktidesse.
	3. Trükitud vallaleht tuleb postitada igasse Kadrina vallas kasutusel olevasse postkasti (2168 tükki, ülejäänud 132 eksemplari viib töövõtja Kadrina Vallavalitsusse teabetoimetaja kätte).
	4. Töövõtja kohustub avaldama kogu tellija edastatud materjali, eeldusel, et see materjal laekub lepingus toodud tähtajaks. Kui edastatud materjali maht ületab paberväljaande mahtu, otsustab materjali prioriteedid tellija.
	5. Lehe küljendamine toimub koostöös tellija esindajaga ning materjali paigutuse otsustab tellija.
	6. Töövõtja saadab küljendatud lehenumbri enne trükki minekut hiljemalt 15ndaks kuupäevaks kell 10 kooskõlastamiseks tellija esindajale. Tellijal on paranduste tegemiseks aega 15nda kuupäeva kuni kell 12.
	7. Töövõtja saadab vallalehe digiversiooni selle ilmumispäeval PDF-failina tellijale.
	8. Töövõtja esitab iga kuu 7. kuupäevaks eelmise kuu eest tellijale arve väljaantud vallalehe numbrite eest tasumiseks.
3. **Tellija kohustused**
	1. Tellija teeb igakülgset koostööd töövõtjaga vallalehe väljaandmisel, tagades omapoolselt vallalehe küljendamiseks vajaliku materjali (artiklid, pildid, teated jm) üleandmise töövõtjale.
	2. Tellija kohustub tasuma töövõtjale vallalehe väljaandmise, trükkimise ja levitamise eest üks kord kuus töövõtja esitatava arve alusel hiljemalt 14 päeva jooksul alates arve saamisest.
4. **Lepingupoolte vastutus**
	1. Kui tellija ei tasu töövõtjale teenuse eest tähtaegselt, kohustub tellija tasuma viivitusintressi seadusjärgses määras (võlaõigusseaduse § 113) tasumisele kuuluvast summast iga tasumisega viivitatud kalendripäeva eest.
	2. Kui ühe poole süül jääb vallaleht välja andmata ja/või levitamata, on teisel poolel õigus nõuda leppetrahvi kuni 1000 eurot (tuhat eurot) lehenumbri kohta.
	3. Kui töövõtja ei saada vallalehe ilmumispäeval selle digiversiooni tellijale, on tellijal õigus nõuda töövõtjalt leppetrahvi 100 eurot (sada eurot) lehenumbri kohta.
5. **Lõppsätted**
	1. Leping jõustub allakirjutamisest ja kehtib 31. detsembrini 2021.
	2. Lepingut võib muuta huvitatud lepingupoole ettepanekul põhjendatud kirjaliku ettepaneku esitamisega. Kui pooled ei jõua kokkuleppele, on võimalik leping lõpetada 2-kuulise etteteatamisega.
	3. Lepingupoolte esindajaks käesoleva lepingu täitmisega seotud küsimustes on:

Töövõtja –\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tellija – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_